Söngvar um lífið – textar Þorsteins Eggertssonar Söngvar um lífið - textar Þorsteins Eggertssonar og sögurnar á bakvið þá í Salnum 25. október kl. 20 Lagalisti tónleikanna er smekkfullur af slögurum eins og þessum : Ljúfa lífGlugginnÉg elska allaHeim í BúðardalFjólublátt ljós við barinnLífsgleðiDans , dans , dansSöngur um lífið En þessi lög og um það bil þúsund önnur eiga það sameiginlegt að innihalda texta eftir Þorstein Eggertsson einn afkastamesta textahöfund landsins . Söngvararnir Matti Matt og Heiða Ólafs flytja lögin og textana ásamt hljómsveit en Þorsteinn sjálfur segir sögurnar á bakvið textana og rifjar upp eftirminnilega tíma úr Íslenskri tónlistarsögu . Þorsteinn Eggertsson fæddist í Keflavík 1942 . Hann fór í Héraðsskólann á Laugarvatni haustið 1957 . Bekkjarbróðir hans þar ( og síðar herbergisfélagi ) var Ingimar Eydal ( fjórum árum eldri og þá þegar orðinn liðtækur píanóleikari með hljómsveitum ) . Þeir fóru að halda skólaböll aðra hverja helgi ; Ingimar spilaði á orgel og Þorsteinn söng – aðallega amerísk rokklög . Þorsteinn heyrði ekki alltaf textana í útvarpinu svo hann fór að semja sína eigin í staðinn fyrir að syngja eins og páfagaukur , en það gerðu margir söngvarar á þeim tíma . 1960 efndi K.K. sextettinn til söngvarakeppni , valdi tíu söngvara og hélt nokkra tónleika með þeim . Að því loknu fékk Þorsteinn fast starf sem söngvari með hljómsveitinni í tæpt hálft ár en K.K. skipti oft um söngvara . Í kjölfarið stofnaði Þorsteinn hljómsveitina Beatniks með nokkrum vinum sínum í Keflavík . Trommari þeirrar hljómsveitar , Eggert Kristinsson , varð einn af stofnendum Hljóma þrem og hálfu ári síðar – en þá var Þorsteinn fluttur í myndlistanám til Kaupmannahafnar . Þar söng hann með hljómsveitum og kom m.a. fram á sumartónleikum í Hróarskeldu , einskonar fyrirrennara Roskilde Rock Festival , sumarið 1964 . Hann var , sömuleiðis , farinn að skrifa greinar fyrir Alþýðublaðið – og náði því að taka viðtöl við m.a . The Beatles og The Rolling Stones . Eftir heimkomuna , 1965 , gerðist Þorsteinn blaðamaður við tvö tímarit fyrir ungt fólk ; Húrra ásamt Hauki Morthens og Póstinn ásamt Ólafi Gauk og fór að semja söngtexta fyrir ýmsar hljómsveitir , s.s. Ríó tríóið , Dáta og Hljóma . Með tímanum fjölgaði hljómsveitunum og textarnir fóru að skipta hundruðum . Upp úr níunda áratug síðustu aldar fór Þorsteinn að koma fram sem söngvari á söngskemmtunum , auk þess sem hann sá um útvarps - og sjónvarpsþætti , setti upp sínar eigin sýningar td . fyrir Broadway í Mjódd , Hótel Ísland og Sjallan á Akureyri . Og – upp á síðkastið hefur hann varið að taka upp hljómplötu með konunni sinni , Fjólu Ólafs , þar sem langflest verkin eru eftir þau hjónin . Í hljómsveitinni er valinn maður í hverju rúmi en hana skipa : Söngur : Heiða Ólafs og Matti Matt Sögumaður : Þorsteinn Eggertsson Gítar og raddir og hljómsveitastjórn : Helgi Reynir Píanó / Hljómborð og raddir : Ingvar Alfreðsson “ Ef þú vilt fá - skammt af ánægju , gleði og hamingjuvon , þá að ættir þú að hlust ’ á texta eftir hann Þorstein Eggertsson “